ঝিনাইদহের বুড়ি ভৈরব নদ এক সময় জাহাজ চলত। খরশ্রোত আর কলকল পানির ধ্বনীতে নদীপাড়ের মানুষ বিমোহিত হতো। অথচ সেই প্রমত্তা নদ এখন মরা খাল। নদের কোন চিহ্ন রাখেনি দখলদারেরা। ঝিনাইদহের কালীগঞ্জ উপজেলায় বুড়ি ভৈরব নদটি ৫৩ জন দখলদার গিলে খেয়েছে। তারা নদের জায়গায় শতাধিক পুকুর কেটেছেন, স্থাপনা তৈরী করেছেন। স্থানীয় ভূমি কার্যালয়ের কর্মকর্তারা ওই ৫৩ জনের তালিকা তৈরি করে ঊর্ধ্বতন কর্তৃপক্ষকে দিয়েছেন। কিন্তু কোন কাজে আসেনি।